Կոնսերտգեբաու (Ամստերդամ)

**Կոնսերտգեբաու** (, ), համերգասրահ Ամստերդամում, Նիդերլանդներ։ Հոլանդերենից «concertgebouw» թարգմանվում է «համերգային շենք»։ 2013 թվականի ապրիլի 11-ին շինության 125-րդ տարելիցի կապակցությամբ Նիդերլանդների թագուհի Բեատրիքսը համերգասրահին շնորհել է արքայական կոչում։

Ակուստիկայով պայմանավորված՝ Կոնսերտգեբաուն համարվում է աշխարհի ամենալավ երեք համերգասրահներից մեկը Բոստոնի սիմֆոնիկ դահլիճի և Վիեննայի Մուզիքֆերայնի հետ միասին։

## Պատմություն
Շենքի ճարտարապետը Ադոլֆ Լեոնարդ վան Գենդտն է։ Շինարարական աշխատանքները սկսվել են 1883 թվականին, քաղաքից դուրս՝ Նիուվեր-Ամստելում գտնվող մի արոտավայրում, որը 1964 թվականին դարձել է Ամստելվեյնը։ Հողի մեջ տեղադրվել են ընդհանուր առմամբ 2186 փայտե կույտեր՝ տասներկուից տասներեք մետր երկարությամբ։ Կոնսերտգեբաուի շինարարությունն ավարտվել է 1886 թվականի վերջին, սակայն Նիուվեր-Ամստելի քաղաքապետարանի հետ կապված դժվարությունների պատճառով՝ փոքր ջրանցքի լցում, մուտքի ճանապարհների հարթեցում և փողոցային լույսերի տեղադրում, շենքի հանդիսավոր բացումը հետաձգվել է։

Սրահը բացվել է 1888 թվականի ապրիլի 11-ին համերգով, որի ընթացքում 120 երաժիշտներից և 500 երգիչներից բաղկացած երգչախումբը կատարել է Ռիխարդ Վագների, Գեորգ Ֆրիդրիխ Հենդելի, Յոհան Սեբաստիան Բախի և Բեթհովենի ստեղծագործություններից։ Կոնսերտգեբաուում հանդես է գալիս Ազգային երգչախումբը (*Koninklijk Concertgebouworkest*), որը իր առաջին համերգը ներկայացրել է 1888 թվականի նոյեմբերի 3-ին։

1969 թվականի սեպտեմբերի 17-ին բրիտանական պրոգրեսիվ Փինք Ֆլոյդ ռոք խումբը Կոնսերտգեբաուում ներկայացրել է իր *The Man and The Journey* շոուն։ Շոուի գագաթնակետն է եղել «Celestial Voices» երգի կատարումը (վերանվանվել է "The End of the Beginning"), որտեղ ստեղնաշարահար Ռիչարդ Ռայթը նվագել է սրահի երգեհոնը իր Ֆարֆիսայի փոխարեն։

Կոնսերտգեբաուում հանդես են գալիս նաև Նիդերլանդների ֆիլհարմոնիկ երգչախումբը և Ռադիոյի ֆիլհարմոնիկ երգչախումբը։

Կոնսերտգեբաուում տարեկան մոտ ինը հարյուր համերգ և այլ միջոցառումներ են տեղի ունենում, ավելի քան 700,000-ը հանրության համար, ինչը այն դարձնում է աշխարհի ամենաշատ այցելվող համերգասրահներից մեկը։

2014 թվականին համերգասրահի գործադիր տնօրենն է եղել Սայմոն Ռեյնինկը, իսկ գեղարվեստական ղեկավարը՝ Անեկե Հոգենշտեյնը։

## Շենք
Գլխավոր դահլիճը (Grote Zaal) ունի 1974 նստատեղ և ունի 44 մետր երկարություն, 28 մետր լայնություն և 17 մետր բարձրություն։ Սրահի անդրադարձման ժամանակը 2,8 վայրկյան է առանց հանդիսատեսի, 2,2 վայրկյան հանդիսատեսի հետ, ինչը այն դարձնում է իդեալական ուշ ռոմանտիկ երգացանկի համար, ինչպիսին է Գուստավ Մալերի երգացանկը։ Գլխավոր սրահի մի քանի վայրերում փոշու շերտ կա, որի հեռացումը կազդի ակուստիկայի վրա։

Ավելի փոքր, օվալաձև մի վայր՝ «Հանդիսությունների սրահը» (Kleine Zaal), գտնվում է Գլխավոր սրահի հետևում։ Սրահի երկարությունը 20 մետր է, լայնությունը՝ 15 մետր։ Այն ավելի ինտիմ տարածք է, հարմար է կամերային երաժշտության և լիդ ժանրի համար։ Հանդիսասրահն ունի 437 նստատեղ։

1983 թվականին Կոնսերտգեբաուի շենքը սկսել է սուզվելԱմստերդամի խոնավ հողի մեջ, պատերին մի քանի դյույմ լայնությամբ ճեղքեր են հայտնվել, ուստի դահլիճի վերանորոգման համար նախաձեռնվել է դրամահավաք։ Դժվարին վերականգնումը սկսվել է 1985 թվականին, որի ընթացքում 2186 փտած փայտե սյուները փոխարինվել են բետոնե սյուներով։ Հոլանդացի ճարտարապետ Պի դե Բրույնը նախագծել է ժամանակակից կցամասը նոր մուտքի և նկուղի համար՝ փոխարինելու հագնվելու և փորձերի նեղ տարածքին։

## Երգեհոն
Երգեհոնը պատրաստվել է 1890 թվականին, Ուտրեխտ քաղաքից երգեհոն պատրաստող Միքայել Մարշալկերվերդի կողմից։ Վերանորոգվել է 1990-1993 թվականներին Ֆլենտրոպի կողմից։ Ունի երեք բաժիններից բաղկացած 60 ձայնասահմաններ և ոտնակ։

## Կոմպոզիտորների անունները Գլխավոր դահլիճում
Գլխավոր դահլիճի պատշգամբի եզրերին և պատերին պատկերված են հետևյալ 46 կոմպոզիտորների ազգանունները․

## Պատկերասրահ

A.L. van Gendt Concertgebouw 0.jpg|Ճարտարապետական նախագիծ,1888
Jacob Olie - Concertgebouw Amsterdam 10 november 1902.jpeg|Կոնսերտգեբաուն 1902 թվականին
Concertgebouw-july2010.jpg|Գլխավոր սրահ, 2010, հուլիս
Concert18.jpg|Կոնսերտգեբաուի գլխավոր սրահը (*Grote Zaal*)
Concertgebouw, Ámsterdam, Países Bajos, 2016-05-30, DD 22-24 HDR.jpg|Կոնսերտգեբաուն գիշերով, 2016
Concertgebouw 11.JPG|Կոնսերտգեբաու, 2015
Orgel Concertgebouw Amsterdam.JPG|Կոնսերտգեբաուի գլխավոր սրահի երգեհոնը


## Ծանոթագրություններ

## Արտաքին հղումներ
* Պաշտոնական կայքը

Կատեգորիա:1880-ականների ճարտարապետություն
Կատեգորիա:1888 հիմնադրումներ
Կատեգորիա:Ամստերդամի մշակույթ
Կատեգորիա:Ամստերդամի շենքեր և շինություններ
Կատեգորիա:Համերգասրահներ Ամստերդամում
Կատեգորիա:Նիդերլանդների հուշարձաններ
Կատեգորիա:Նիդերլանդների շենքեր և կառույցներ